作者：晁补之
词牌/韵律：尉迟杯

paragraphs: 去年时。
正愁绝，过却红杏飞。
沈吟杏子青时。
追悔负好花枝。
今年又春到，傍小阑、日日数花期。
花有信，人却无凭，故教芳意迟迟。
及至待得融怡。
未攀条拈蕊，已叹春归。
怎得春如天不老，更教花与月相随。
都将命、拼与酬花，似岘山、落日客犹迷。
尽归路，拍手拦街，笑人沈醉如泥。